Հիմա էլ, երբ այստեղ նկարագրած դեպքերից անցել, են արդեն բավականին տարիներ, երբ բավականին ջուր է հոսել ինչպես ասում են, պատմության ջրաղացի անիվին, և մեր, նկարագրած դեպքերից ու անձնավորություններից շատ շատերն արդեն պատմության, այսինքն անգոյության գիրկն են անցել– Հիմա անգամ, ընթերցող, երբ ես մտքով շուռ եմ գալիս, դառնում եմ ետ և աշխատում եմ վերհիշել ու հասկանալ այն ժամանակ կատարված դեպքերն ու պատմությունները — այդ դեպքերն ու պատմություններն ինձ պատկերանում են, ինչպես պղտոր մի հոսանք, մութը մի գետ, որ անցնում է հորդած և խեղդուկ իր դեմն առնել ցանկացող ամեն մի խթան ու արգելք: